	[image: image1.png]YT
m FEE




	
Autoritatea NaŢionalĂ de Reglementare În domeniul Energiei

	



COMUNICAT DE PRESĂ
Avizarea Procedurii de emitere a certificatelor verzi 
28 august 2013
Comitetul de Reglementare al Autorităţii  Naţionale de Reglementare în Domeniul Energiei a avizat, în şedinţa de astăzi, 28.08.2013,  „Procedura de emitere a certificatelor verzi acordate operatorilor economici acreditaţi, pentru energia electrică produsă din surse regenerabile de energie”, elaborată de CN Transelectrica SA. 
Procedura stipulează activitătile şi cerinţele care trebuie intreprinse de operatorii economici acreditaţi de ANRE pentru acordarea de certificate verzi, pe baza cantităţilor de energie electrică produsă din surse regenerabile, modul de emitere al certificatelor verzi  şi, informaţiile necesare pentru cei implicaţi in acest proces, precum şi părţile implicate si responsabilităţile lor in desfăşurarea acestor activităţi, legate de procesul de emitere al certificatelor verzi.
· Documentul avizat în şedinţa de astăzi se aplică de: 

· Operatorul  de transport şi de sistem-OTS, în calitatea sa de emitent al certificatelor verzi ;

· Operatorii economici acreditaţi de ANRE pentru a beneficia de sistemul de promovare prin certificate verzi ;

· Operatorii de reţea, la reţelele cărora sunt racordate centralele electrice de producere a energiei electrice din surse regenerabile, în vederea confirmării producţiilor de energie electrică din surse regenerabile de energie, livrate de centralele operatorilor economici ;

· Persoanele fizice care deţin grupuri/centrale de producere a energiei electrice din surse regenerabile, care beneficiază de sistemul de promovare prin certificate verzi în baza deciziei de acreditare emise de ANRE .

